17.6.2022
FI
Euroopan unionin virallinen lehti
L 163/185
51) ’tavoitettavalla osapuolella’ tarkoitetaan yhteisöä, a) jolla on BIC-koodi; b) jonka TIPS-DCA-tilin haltija tai TIPS-ASteknisen tilin haltijana oleva liitännäisjärjestelmä on nimennyt tavoitettavaksi osapuoleksi; c) joka on TIPS-DCA-tilin haltijan kirjeenvaihtajapankki, asiakas tai sivuliike tai liitännäisjärjestelmän osallistuja, taikka TIPS-AS- teknisen tilin haltijana olevan liitännäisjärjestelmän kirjeenvaihtajapankki, asiakas tai sivuliike ja d) joka on tavoitettavissa TIPS:n kautta ja joka voi antaa ja vastaanottaa käteissiirtotoimeksiantoja joko TIPS-DCA-tilin haltijan tai TIPS-AS- teknisen tilin haltijana olevan liitännäisjärjestelmän välityksellä tai suoraan TIPS-DCA-tilin haltijan tai TIPS-AS- teknisen tilin haltijana olevan liitännäisjärjestelmän valtuuttamana; 52) ’reaaliaikaisella bruttomääräisellä liitännäisjärjestelmän selvitysprosessilla’ (RTGS-AS-selvitysprosessi) tarkoitetaan jotakin niistä erityisistä ennalta määritellyistä palveluista, jotka liittyvät liitännäisjärjestelmän selvitykseen RTGS-DCA-tileillä, alatileillä ja RTGS-AS- teknisillä tileillä liitännäisjärjestelmän siirtotoimeksiantojen lähettämistä ja kirjaamista varten; 53) ’reaaliaikaisen bruttomaksujärjestelmän liitännäisjärjestelmän teknisellä tilillä’ (RTGS-AS- tekninen tili) tarkoitetaan tiliä, jota pitää liitännäisjärjestelmä tai keskuspankki TARGET-osajärjestelmässään liitännäisjärjestelmän puolesta ja jota käytetään RTGS-AS-selvitysprosessissa; 54) ’palautuspyynnöllä’ tarkoitetaan RTGS-DCA-tilin haltijan tai TIPS-DCA-tilin haltijan lähettämää viestiä, jossa pyydetään kirjatun maksumääräyksen tai pikamaksumääräyksen palauttamista; 55) ’sääntöperusteisella likviditeetin siirtotoimeksiannolla’ tarkoitetaan likviditeetin siirtotoimeksiantoa, joka käynnistyy, kun a) MCA-tilin tai RTGS-DCA-tilin ennalta määritetty alaraja tai yläraja rikkoutuu; tai b) RTGS-DCAtilillä ei ole käytettävissä riittävästi varoja jonossa olevien kiireellisten maksumääräysten, liitännäisjärjestelmän siirtotoimeksiantojen tai korkean prioriteetin maksumääräysten kattamiseen; 56) ’maksupankin tiliryhmällä’ tarkoitetaan RTGS-AS-selvitysprosesseja käyttävän liitännäisjärjestelmän selvitystä varten muodostettua RTGS-DCA-tilien ja alatilien luetteloa; 57) ’maksupankilla’ tarkoitetaan RTGS-DCA-tilin haltijaa, joka RTGS-DCA-tiliä tai alatiliä käytetään sellaisten liitännäis­ järjestelmän siirtotoimeksiantojen kirjaamiseen, jotka on lähettänyt liitännäisjärjestelmä RTGS-AS-selvitysprosesseja käyttäen; 58) ’osallistumisen keskeyttämisellä’ tarkoitetaan osallistujan oikeuksien ja velvoitteiden jäädyttämistä väliaikaisesti osallistujan keskuspankin määrittelemäksi ajanjaksoksi; 59) ’TARGET-tilillä’ tarkoitetaan TARGET-osajärjestelmässä avattua tiliä; 60) ’TARGET-osajärjestelmällä’ tarkoitetaan keskuspankin järjestelmää, joka muodostaa osan TARGETia; 61) ’TARGET-koordinaattorilla’ tarkoitetaan EKP:n nimeämää henkilöä, jonka tehtävänä on varmistaa TARGETin päivittäisen toiminnan hallinnointi sekä hallinnoida ja koordinoida toiminta epätavanomaisissa tilanteissa ja koordinoida tiedon jakamista osallistujille; 62) ’TARGET-pikamaksujen (TIPS) liitännäisjärjestelmän selvitysprosessilla’ (TIPS-AS-selvitysprosessi) tarkoitetaan ennalta määriteltyä palvelua, joka liittyy liitännäisjärjestelmän selvitykseen TIPS-DCA-tileillä ja TIPS-AS- teknisillä tileillä likviditeetin siirtotoimeksiantojen ja pikamaksumääräysten lähettämistä ja kirjaamista varten; 63) ’TARGET-pikamaksujen (TIPS) liitännäisjärjestelmän teknisellä tilillä’ (TIPS-AS- tekninen tili) tarkoitetaan tiliä, jota pitää liitännäisjärjestelmä tai keskuspankki TARGET-osajärjestelmässään liitännäisjärjestelmän puolesta ja jota liitännäisjärjestelmä voi käyttää pikamaksujen tai lähes reaaliaikaisten pikamaksujen kirjaamiseen omassa kirjanpidossaan; 64) ’TARGET-selvityspäälliköllä’ tarkoitetaan eurojärjestelmän keskuspankin nimeämää henkilöä, joka valvoo kyseisen keskuspankin TARGET-osajärjestelmän toimintaa, 65) ’TARGET2-Securitiesilla’ (T2S) tarkoitetaan laitteiden, ohjelmistojen ja muiden teknisen infrastruktuurin osien kokonaisuutta, jonka välityksellä eurojärjestelmä tarjoaa arvopaperikeskuksille ja eurojärjestelmän keskuspankeille palveluja, jotka mahdollistavat arvopaperitapahtumien katteensiirron perustoimintoja keskuspankkirahassa puolueettomasti ja yli kansallisten rajojen toimitus maksua vastaan -periaatteella; 66) ’TARGETin teknisellä toimintahäiriöllä’ tarkoitetaan puutteita tai vikoja asianomaisen TARGET-osajärjestelmän käyttämässä teknisessä infrastruktuurissa ja/tai tietokonejärjestelmissä taikka mitä tahansa muuta tapahtumaa, jonka johdosta käteissiirtotoimeksiantojen käsittely ja toteuttaminen asianomaisessa TARGET-osajärjestelmässä on mahdotonta näiden suuntaviivojen asiaankuuluvien osien mukaisesti.